De Kantoo Sanggale isch früener i Bezirk, wo us merere Gmainde bestande hend, uftailt worde. Hüt sind Bezirk dur Waalchrais ersetzt worde. Die noie Waalchrais hend kai Hoptort me. De Kantoo isch erst als Folg vode Französische Revolutzioo entstande, drum hetmer för s Woppe d Farbe Grüe und Wiiss vode Revolutzioo gwäält und d Fascia, won au e Symbol vode Revoluzzer gsii isch. Die föf Stäb stönd för die föf Landschafte, wo de Kantoo bildet: Förschteland (Waalchrais: Rorschach, Sanggale, Wil, ooni de Gmainde, Floowil, Oberozwil, Ozwil, Jonschwil und Thal), Toggeborg (Waalchrais Toggeburg und d Gmainde Floowil, Oberozwil, Ozwil, Jonschwil), Rintl (Waalchrais: Rintl, Werdeberg und Gmaind Thal), Sarganserland (Waalchrais: Sarganserland) und Lintebini (Waalchrais See-Gaster).